stanford-oval/wikipedia huggingface dataset:
Ison-Beltin sillan junaturma
Onnettomuus

Tanskan liikenneviranomainen Vejdirektoratet oli sulkenut Ison-Beltin sillan tieliikenteeltä onnettomuuspäivän vastaisena yönä Alfrida-myrskyn voimakkaiden tuulten takia. Silta oli tarkoitus avata taas liikenteelle aamupäivällä. Sekä tie- että junaliikenne käyttävät siltakokonaisuuden läntistä osaa, kun taas korkeampi ja siten tuulelle alttiimpi itäinen silta on vain tieliikenteen käytössä (junat kulkevat sillan sijaan tunnelissa). Tämän vuoksi silta oli myrskystä huolimatta avoin junaliikenteelle.
Kello 7.11 DSB:n InterCity-matkustajajuna ICL 210 lähti Odensesta kohti Kööpenhaminaa. Ison-Beltin sillalle saapuessaan junassa oli 131 matkustajaa ja kolme henkilökunnan jäsentä. Samaan aikaan DB Cargon tavarajuna, joka oli kuljettamassa tyhjiä olutpulloja Carlsbergin panimolle noin 70 kilometrin päähän, lähti ylittämään siltaa vastakkaiseen suuntaan. Tuulen voimakkuuden ollessa yli 21 m/s tavarajunien maksiminopeus sillalla rajoitetaan enintään 80 kilometriin tunnissa, mutta onnettomuusaamuna tuulen voimakkuudeksi oli mitattu korkeimmillaan 20,9 m/s.
Junien ohittaessa toisiaan Sprogøn ja Fynin välisellä läntisellä sillalla noin puoli kahdeksalta, tavarajunan lavalla ollut puoliperävaunu sekä muuta irtolastia irtosi ja putosi viereiselle radalle vastaantulevan matkustajajunan eteen ja päälle. Lastin arvellaan irronneen voimakkaan tuulen johdosta. Molemmat junat pysähtyivät sillalle, joka suljettiin kokonaan liikenteeltä. Pelastusviranomaiset saapuivat paikalle nopeasti, mutta huono sää ja hankala sijainti vaikeuttivat pelastustöitä.
Onnettomuudessa kuoli kahdeksan ihmistä; viisi naista ja kolme miestä. Kaikki uhrit olivat täysi-ikäisiä Tanskan kansalaisia. Loukkaantuneita oli yhteensä 16, joista kaksi oli vakavia tapauksia.
Silta avattiin tieliikentelle jo noin kello 12.20 onnettomuuspäivänä, joskin se jouduttiin sulkemaan uudelleen lyhyeksi aikaa autoilijoiden jäätyä katsomaan ja kuvaamaan onnettomuuspaikkaa aiheuttaen jonoja sillalle. Junaliikenne sillalla pääsi jatkumaan seuraavana päivänä kello 10.40.
István Lévai (nyrkkeilijä)

| István Lévai> Henkilötiedot |
| --- | --- |
Syntynyt: 23. kesäkuuta 1957 (ikä 67) Győr, Unkari
Kansalaisuus:  Unkari
Nyrkkeilijä
Pituus:  180 cm
Paino:  91 kg
Painoluokka:  raskassarja
| Mitalit> Maa:   Unkari.Miesten nyrkkeily. Olympialaiset  | Mitalit> Maa:   Unkari.Miesten nyrkkeily. Olympialaiset  | Mitalit> Maa:   Unkari.Miesten nyrkkeily. Olympialaiset  | Maa:   Unkari> Miesten nyrkkeily. |
| --- | --- | --- | --- |
|  Pronssia | Moskova 1980 | 81+ kg |  |
István Lévai (s. 23. kesäkuuta 1957 Győr, Unkari) on unkarilainen raskaan ja superraskaan sarjan nyrkkeilijä. Hänen paras saavutuksensa on olympiapronssi Moskovan olympialaisissa 1980.
Kansallisesti Lévai nousi Unkarin raskaansarjan mestariksi ensimmäistä kertaa vuonna 1977 ja voitti sen jälkeen tittelin vuosina 1978, 1979 ja 1981–1983.
Lévain ensimmäinen kansainvälinen suurturnaus oli Belgradissa vuoden 1978 MM-kisat, jossa hän hävisi ensimmäisessä ottelussa pistein Yhdysvaltain Tony Tubbsille. Seuraavana vuonna Länsi-Saksan Kölnissä käydyissä vuoden 1979 EM-kisoissa hän putosi Ranskan Dominique Natosta saamansa voiton jälkeen puolivälierissä tappiolla Romanian Ion Cernatille. Vuoden 1980 Moskovan olympialaisissa hän pääsi suoraan toiselle kierrokselle ja voitti ruotsalaisen Anders Eklundin pistein 4–1. Välierässä hän hävisi Kuuban Teófilo Stevensonille pistein 5–0. Tuloksena siis Lévaille olympiapronssi.
Seuraavina vuosina Lévai oli mukana EM-kisoissa kolme kertaa eli vuosina 1981, 1983 ja 1987, mutta joka kerta hän hävisi puolivälieräottelunsa. Vuoden 1981 Tampereen kisoissa hän hävisi Itä-Saksan Ulli Kadenille, vuoden 1983 Varnan kisoissa Italian Francesco Damianille ja vuoden 1987 Torinon kisoissa Neuvostoliiton Aleksandr Jagubkinille pistein 3-2.
Lévai kilpaili Tampereen vuoden 1981 lisäksi Suomessa myös muissa yhteyksissä. Unkarin nyrkkeilymaajoukkue otteli Suomea vastaan vuonna 1979, jolloin Lévai voitti pistein Suomen Jorma Grönroosin. Vuonna 1987 Lévai oli mukana Tammer-turnauksessa, mutta koki loppuottelutappion.
Päätettyään uransa Lévai siirtyi nyrkkeilyssä valmennukseenstehtäviin. Hänen tunnetuimpia valmennettaviaan on ollut nuorten keskisarjan ammattimaailmanmestari Attila Kovacs. Hänellä on vaimonsa kanssa ollut vuodesta 1995 Tompaládonyssä elintarvikekauppa.
Isoköynnöskrassi

| Isoköynnöskrassi |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Köynnöskrassikasvit Tropaeolaceae
Suku::  Köynnöskrassit Tropaeolum
Laji::  majus
Kaksiosainen nimi
 Tropaeolum majus  L. (1753) 
Katso myös
   Isoköynnöskrassi Wikispeciesissä   Isoköynnöskrassi Commonsissa 
Infobox OKNimi-testi OK: 
Isoköynnöskrassi eli köynnöskrassi (Tropaeolum majus) on yksivuotinen ruohovartinen kasvi köynnöskrassien suvussa. Etelä-Amerikasta, Bolivian, Kolumbian ja Perun alueilta kotoisin olevaa kasvia viljellään koristekasvina. Kasvin aromaattisia kukkanuppuja ja hedelmiä voidaan käyttää mausteena kapriksen tavoin. Isoköynnöskrassista saadaan vesihöyrytislauksella haihtuvaa öljyä, joka sisältää bentsyyli-isotiosyanaattia (C8H7NS) eli bentsyylisinappiöljyä.
Ulkonäkö ja koko

Isoköynnöskrassi kasvaa 0,3–2 metriä pitkäksi. Sen kasvutapa on tavallisesti köynnöstävä, kasvi kiipeää kiertymällä takertuvien lehtiruotiensa avulla. Pitkäruotiset lehdet ovat korvakkeettomat, kilpimäiset ja niiden lehtilapa on 4–15 senttimetriä leveä. Pitkäperäiset 3–6 cm leveät kukat ovat yksittäin lehtihangoissa. Ne ovat punaisia, keltaisia tai oransseja. Kukat ovat kaksineuvoiset, viisilukuiset. Verhöstä kasvaa 2–4 cm pitkä kannus. Isoköynnöskrassin hedelmänä on kolmilohkoinen lohkohedelmä.
Aiheesta muualla

Suomen Lajitietokeskus: Isoköynnöskrassi (Tropaeolum majus)
Pinkka – Lajintuntemuksen oppimisympäristö: Isoköynnöskrassi (Tropaeolum majus)
Luontoportti: Köynnöskrassi (Tropaeolum majus)
Yrttitarha: Koristekrassi (Tropaeolum majus)
ITIS: Tropaeolum majus (englanniksi)
United States Department of Agriculture (USDA): Tropaeolum majus (englanniksi)
Flora of China: Tropaeolum majus (englanniksi)
Dr. Duke's Phytochemical and Ethnobotanical Databases: Tropaeolum majus (Arkistoitu – Internet Archive) (englanniksi)
Centre for Agriculture and Biosciences International (CABI): Tropaeolum majus (common nasturtium) (englanniksi)
Ison-Britannian kuningaskunta

Ison-Britannian kuningaskunta (engl. Kingdom of Great Britain), virallisesti Iso-Britannia (engl. Great Britain), oli Ison-Britannian saaren käsittänyt perustuslaillinen monarkia Länsi-Euroopassa vuodesta 1707 vuoteen 1800. Se muodostui, kun Englannin kuningaskunta ja Skotlannin kuningaskunta solmivat unionisopimuksen vuonna 1707.  Valtiota hallitsi uusi yhteinen parlamentti ja hallitus, jotka sijaitsivat Lontoon Westminsterissä. Kahdella kuningaskunnalla oli ollut sama hallitsija siitä lähtien, kun Skotlannin kuningas Jaakko VI kruunattiin Englannin kuningas Jaakko I:ksi vuonna 1603.
Kuningaskunnan motto oli Englannissa Dieu et mon droit, Skotlannissa In My Defens God Me Defend.
Vuonna 1800 Ison-Britannian kuningaskunta ja Irlannin kuningaskunta yhdistettiin unionilain perusteella, ja Ison-Britannian ja Irlannin yhdistynyt kuningaskunta muodostettiin virallisesti 1. tammikuuta 1801.
Aiheesta muualla

Kuvia tai muita tiedostoja aiheesta Ison-Britannian kuningaskunta Wikimedia Commonsissa
Käännös suomeksi
Ilma Lindgren

Ilma Maria Lindgren (o.s. Karjalainen; 21. kesäkuuta 1883 Hankasalmi – 1957 Imatra) oli suomalainen kauppias ja oikeustaistelija. Vuosina 1914–1920 Lindgren kävi pitkän oikeustaistelun marjastusoikeudesta ja voitti asiansa Suomen korkeimmassa oikeudessa helmikuussa 1920. Päätös antoi laillisen vahvistuksen oikeudelle liikkua metsissä ja marjastaa.
Yksityiselämä

Ilma Lindgren syntyi Hankasalmella talollisen tyttäreksi. 17-vuotiaana hän muutti töihin Hausjärvelle, jossa hän avioitui Viktor Lindgrenin kanssa vuonna 1903. Aviopari muutti Tainionkosken Siitolaan ja sai kolme lasta. Lindgren jäi leskeksi alle 30-vuotiaana vuonna 1912. Hän hankki työntökärryt ja alkoi yksin elättää kolmihenkistä perhettään torikaupalla. Aiemmin samana vuonna hän oli liittynyt myös Imatran työväenyhdistyksen naisosastoon, jossa hän toimi sittemmin luottamustehtävissä monissa toimikunnissa ja tilintarkastajana. Myöhemmin Lindgren toimi kauppiaana Imatran Asemäellä, jossa hänellä oli sekatavarakauppa ja ompelimo. Sotavuosina Lindgren perheineen siirtyi evakkoon Puumalaan ja hankki sieltä liikekiinteistön, jossa hänen perheensä jatkoi liiketoimintaa.
Marjariita ja oikeustaistelu

Syyskuussa 1914 Lindgren ystävineen lähti poimimaan puolukkaa Saimaan eri saariin. Rantauduttuaan soutuveneellä huonon sään vuoksi Ruokolahden Äitsaareen, naiset päättivät etsiä suojaa lähitaloista ja peittelivät poimimansa marjat metsään. Puolukat löytänyt maanomistaja otti marjasaaliin itselleen, koska piti sitä omilta mailtaan poimittuna ja siksi omaisuutenaan. Asiasta suivaantunut Lindgren haastoi maanomistajan kihlakunnanoikeuteen. Kihlakunnanoikeus sekä myöhemmin Viipurin hovioikeus asettuivat asiassa ensin maanomistajan puolelle. Lindgren kuitenkin vei asian vielä senaattiin eli korkeimpaan oikeuteen ja voitti jutun yli viiden vuoden oikeusprosessin jälkeen.
Lindgrenin oikeudenkäynti maanomistajaa vastaan oli merkittävä osa jokaisenoikeuksien kehittymistä Suomessa, sillä se tuotti huomattavan jokaisenoikeutta puoltavan ennakkopäätöksen. Eteläkarjalaisen leskirouvan sinnikkään oikeustaistelun vuoksi marjojen ja sienten poimiminen on Suomessa edelleen sallittua ilman maanomistajan lupaa. Ajan lehdistössä uutisoitu oikeuden päätös lisäsi myös jokaisenoikeuksien tunnettuutta Suomessa ja edisti osaltaan mahdollisuutta metsien monipuoliseen käyttöön.
Aiheesta muualla

Lisää luettavaa aiheesta Korkeimman oikeuden päätös marjanpoiminnasta on Wikiaineistossa
IPhone X

| iPhone X |
| --- | --- |

 Valkoinen iPhone X.
Valmistaja:  Apple
Julkaistu:  3. marraskuuta 2017
Tuoteperhe:  iPhone
Edeltäjä:  iPhone 8
Seuraaja:  iPhone XS
Käyttöverkot:  2G, 3G, 4G
Mitat:  143,6 × 70,9 × 7,7 mm
Paino:  174 g
Näyttö:  5,8″, Super Retina AMOLED
Näytön kuvatarkkuus:  1 125 × 2 436 px
Värien lukumäärä:  tähtiharmaa ja hopea
Suoritin:  Apple A11 Bionic
Muisti:  64 tai 256 Gt
Keskusmuisti:  3 GB
Takakamera:  Pääkamera: 12 Mpx, f/1,8-aukko, 28 mm, 1,22 µm Telekamera: 12 Mpx, f/2,4-aukko, 52 mm, 1,0 µm
Etukamera:  7 Mpx, f/2,2-aukko, 32 mm
Käyttöjärjestelmä:  iOS 11
Akku:  2 716 mAh, Li-lon
Muuta:  Face ID-kasvojentunnistus
Infobox OKNimi-testi OK: 
iPhone X on Apple 12. syyskuuta 2017 julkistama ja 3. maaliskuuta julkaisema älypuhelin, jonka se julkaisi samaan aikaan iPhone 8:n kanssa. Puhelin oli aiempiin iPhone-puhelimiin verrattuna täysin erilainen ja sen tärkeimpiin uusiin ominaisuuksiin kuuluu muun muuassa Face ID -kasvojentunnistus ja IP67-luokitus. Puhelimen mukana poistui aikaisemmista iPhone-malleista tuttu ”kotinäppäin”.
iPhone X:n operaattorien ennakkovarauserät loppuunmyytiin minuuteissa, ja sen hinta oli julkaisun aikoihin vähintään 1 180 euroa. Puhelin on saanut osakseen paljon ongelmia, kuten valitukset liittyn näytön hyytymiseen pienessä lämpötilassa ja pienimuotoisista räjähdyksistä.
Ominaisuudet > Rakenne ja mitat

iPhone X:n päämateriaali vaihtui aiempiin iPhoneihin verrattuna alumiinista lasiin ja sama muutos tapahtui iPhone 8 -malleihin. Puhelimen runko on ruostumatonta terästä, ja sen IP-luokitus on IP67, joten se on veden- ja pölynkestävä. Luokituksen mukaan laite voidaan upottaa 30 minuutiksi metrin syvyyteen. Puhelin ei kuitenkaan ole täysin vedenkestävä ja tarvitseekin esimerkiksi vedenalaista kuvausta varten suojatun kotelon. iPhone X:n mitat ovat 143,6 × 70,9 × 7,7 millimetriä ja paino 174 grammaa.
Ominaisuudet > Kamera

iPhone X:ssä on kaksi 12 megapikselin takakameraa; laajakulma ja tele. Laajakulmakameran aukko on f/1,8 ja telekameran f/2,4. Molemmilla kameroilla voidaan kuvata 4K-videota 60 ruudunpäivitysnopeudella. Kameran suurin päivitys oli uusi anturi, joka suunniteltiin paremmaksi erityisesti iPhone X:ää varten. Macpaw-sivusto kehui kameraa, mutta mainitsi myös sen samankaltaiset kuvat verrattuna toisiin iPhoneihin.
Ominaisuudet > Näyttö

iPhone X:n näytön tyyppi on Super Retina AMOLED ja sen koko on 5,8 tuumaa. Näytön resoluutio on 1 125 × 2 436 pikseliä. Näytön maksimikirkkaus on 625 nittiä ja se peittää lähes kokonaan näytön etuosan. Näytön yläreunassa on kuitenkin musta lovi, joka erottuu erityisesti vaaleaa taustasa vasten. Techradar kehui arvioinnissaan näyttöä ja erityisesti sen katselukulmien avaruutta.
Ominaisuudet > Akku

iPhone X:n akun kapasiteetti on 2 716 milliampeerituntia. Puhelin tukee langatonta Qi-latausta. Tomsguide-sivuston akun testauksessa iPhone X kesti 10 tuntia ja 49 minuuttia ja tulos arvioitiin erittäin hyväksi muttei täydelliseksi.
Ominaisuudet > Face ID

Face ID on yksi puhelimen näkyvimmistä uudistuksista ja se korvasi aiemmin käytetyn ”kotinäppäimen”. Face ID toimii muun muuassa vaihtoehtoisena tapana avata puhelimen lukitus. Mahdollisuutena sille, että toinen ihminen voisi avata puhelimen, annettiin yksi miljoonasta.
Ongelmat ja kritiikki

iPhone X joutui monenlaisten ongelmien kohteeksi hetki julkaisun jälkeen. Sen näytön väitettiin hyytyvän kylmässä ja kaiuttimien kerrottiin säreilevän ja vääristävän ääntä. Puhelin on saanut kritiikkiä myös sen kalliista hinnasta, joka ei antaisi tarpeeksi uudistuksia muihin malleihin. Suomalainen tietotekniikkasivusto Io-tech kritisoi hieman puhelimen rakenteellisia ominaisuuksia.
Ingvild Kjerkol

| Ingvild Kjerkol |
| --- | --- |
 Kjerkol vuonna 2011.
Norjan terveys- ja peruspalveluministeri
 Støren hallitus 14. lokakuuta 2021 – 19. huhtikuuta 2024  
Edeltäjä:  Bent Høie
Seuraaja:  Jan Christian Vestre
Suurkäräjäedustaja
 1. lokakuuta 2013–  
Henkilötiedot
Syntynyt: 18. toukokuuta 1975 (ikä 49) Stjørdal, Norja
Kansalaisuus:  norjalainen
Tiedot
Puolue:  työväenpuolue
Tutkinnot:  Norjan teknis-luonnontieteellinen yliopisto (psykologia)
Ingvild Kjerkol (s. 18. toukokuuta 1975 Stjørdal) on norjalainen työväenpuolueen poliitikko, joka toimi terveys- ja peruspalveluministerinä Støren hallituksessa lokakuusta 2021 huhtikuuhun 2024. Hän joutui eroamaan, kun hänen gradunsa osoittautui suurilta osin plagioiduksi. Kjerkol on ollut edustajana suurkäräjillä vuodesta 2013. Hän on opiskellut psykologiaa Norjan teknis-luonnontieteellisessä yliopistossa sekä tietotekniikkaa Etelä-Trøndelagin yliopistossa.
Aiheesta muualla

Ingvild Kjerkol Norjan suurkäräjien nettisivuilla (norjaksi)
Kuvia tai muita tiedostoja aiheesta Ingvild Kjerkol Wikimedia Commonsissa
IC Rex

| IC REX |
| --- | --- |

Tiedot
Toiminnassa:  2003–2020
Tyylilaji:  black metal
Kotipaikka:   Kuopio, Juva, Jyväskylä
Laulukieli:  suomi, englanti
Entiset jäsenet:  Artifex IC, laulu, kaikki instrumentit  
Levy-yhtiö:  Hammer of Hate, 2005–2009   Saturnal Records, 2015-  
Infobox OKNimi-testi OK: 
IC Rex on syksyllä vuonna 2003 perustettu suomalainen black metal -yhtye, joka oli alun perin toiminnassa vuosina 2003–2009. Yhtye aktivoitui uudelleen vuonna 2015, jolloin se julkaisi split-levytyksen Saturnian Mistin kanssa. Vuonna 2016 yhtye nauhoitti ja julkaisi täyspitkän levyn nimeltään Tulen Jumalat tamperelaisen Saturnal Recordsin kautta. Yhtyeen nimi tarkoittaa Jään ja tulen kuningasta, jossa riimut I ja C tarkoittavat jäätä ja tulta, ja REX tarkoittaa kuningasta.
Yhtyeen kappaleet ovat pääosin suomenkielisiä. Yhtyeeseen kuuluu vain yksi jäsen, Artifex IC, joka on tunnettu myös yhtyeistä Tunrida ja The Entropy, joissa hän käytti nimeä Lord Adad sekä myöhemmin nimeä Cinatas. Split-julkaisulla vuonna 2015 rumpuja soitti Saturnian Mistin Frater Vile, joka soitti rummut myös Tulen Jumalat -albumille.
IC REX:in ensimmäinen demo, Lunar Possession, julkaistiin syksyllä 2004. Seuraavana vuonna julkaistiin yhtyeen ensimmäinen studioalbumi, Sielun kadotuksen sinfonia. Vuonna 2008 julkaistiin albumi Valonkantajan Alkemia, ja vuonna 2009 albumi Vedenjakaja.
IC REX lopetti toimintansa vuonna 2020.[lähde? ]
Kokoonpano

Artifex IC – laulu, kaikki instrumentit
Frater Vile - sessiorummut
Kokoonpano > Sessiojäsenet levyllä Valonkantajan Alkemia

SDS – kitara
Kobalt – rummut
Diskografia > Studioalbumit

Sielun kadotuksen sinfonia (2005)
Valonkantajan alkemia (2008)
Vedenjakaja (2009)
Tulen jumalat (2017)
Diskografia > Splitit

IC KERES (2007,  omakustanne, kaikki kappaleet on tehty yhteistyössä Keresin kanssa)
Liber Saturni - Apocryphon of Saturnian Rex, splittijulkaisu Saturnian Mistin kanssa
Diskografia > Demot

Lunar Possession (2004)
Aiheesta Muualta

IC Rex Encyclopaedia Metallumissa (englanniksi)
IC Rex Last.fm:ssä (englanniksi)
Iso Pahalammi

| Iso Pahalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°53′00″N, 23°40′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  Pahalamminoja 
Järvinumero:  35.351.1.002
Mittaustietoja
Pinnankorkeus:  137,5 m  
Rantaviiva:  0,521 km  
Pinta-ala:  1,8 ha  
Saaria:  ei saaria 
 fiIso Pahalammi 
Iso Pahalammi  tai myös Pikku Pahalammi on Pirkanmaalla Ylöjärvellä Kurun kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,8 hehtaaria ja se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Keihäsjärven lähialueeseen (35.351) se kuuluu. Lammen vedenpinnan korkeus on 137,5 metriä mpy.
Jake Roberts

Jake Roberts tulossa kehään 80-luvun loppupuolella
Jake ”The Snake” Roberts huhtikuussa 2016.
Aurelian Smith Jr. (s. 30. toukokuuta 1955 Gainesville, Texas) on yhdysvaltalainen entinen showpainija. Hänet tunnettiin painikehässä nimellä Jake "The Snake" Roberts. Roberts aloitti uransa vuonna 1975.
Roberts teki ensiesiintymisensä World Wrestling Federationissa maaliskuussa 1986. Hänellä oli tapana ottaa kehään mukaan käärme. Yleensä Roberts usutti käärmeensä vastustajan kimppuun ottelun lopuksi. Roberts oli painiuransa aikana kookas 198 senttimetriä pitkä ja liki 113-kiloinen mies. Hän katosi World Wrestling Federationista vuonna 1992 siirtyessään WCW:n pariin. Hän teki paluun WWF:n -organisaatioon Royal Rumble -ottelussa vuonna 1996 uudenlaisella kaksiosaisella asulla.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
WWE.com
Janggala

| Janggala > 1045–1117 |
| --- | --- |
   Janggalan sijainti Jaavalla 
Varhaiset kuningaskunnat
Tarumanagara (358-669)
Kalingga (500–600-luku)
Srivijaya (650–1377)
Sailendra (800–900-luku)
Sunda (669–1579)
Mataram (752–1006)
Bali (914–1908)
Kahuripan (1006–1045)
Kediri (1045–1221)
Singhasari (1222–1292)
Majapahit (1293–1500)
Sulttaanikuntien aika
Samudera Pasai (1267–1521)
Ternaten sulttaanikunta (1257–1914)
Gowan sulttaanikunta (1300–1946)
Malakan sulttaanikunta (1400–1511)
Sulun sulttaanikunta (1405–1915)
Cirebonin sulttaanikunta (1445–1677)
Demakin sulttaanikunta (1475–1548)
Acehin sulttaanikunta (1496–1903)
Pagaruyungin kuningaskunta (1500–1825)
Bantenin sulttaanikunta (1526–1813)
Banjarin sulttaanikunta (1526-1860)
Mataramin sulttaanikunta (n. 1586–1755)
Surakartan sulttaanikunta (1745–1946)
Yogyakartan sulttaanikunta (1755[–1945])
Siakin sulttaanikunta (1725–1946)
Delin sulttaanikunta (1814–1946)
Riau-Linggan sulttaanikunta (1824–1911)
Kolonialismin aika
Alankomaiden Itä-Intia (1800–1949)
Lanfangin tasavalta (1777–1885)
Itsenäisyyden aika
Indonesian vallankumous (1945–1950)
Syyskuun 30. päivän liike (1965)
Janggalan kuningaskunta oli Jaavalla vuosina 1045–1136 sijainnut kuningaskunta. Janggala syntyi kun Mataramin kuningaskunnan kuningas Airlangga jakoi maan kahden poikansa hyväksi. Itään syntyi Janggala ja länteen Kedirin kuningaskunta. Janggalan kuningaskunta ei säilynyt pitkään itsenäisenä, vaan se liitettiin Kediriin vuonna 1117 Kedirin kuninkaan naitua Janggalan prinsessan.
Intel 4004

Intel 4004
Intel 4004:n rakenne
Intel 4004 on Intelin ensimmäinen mikroprosessori. Suoritin julkaistiin 15. marraskuuta 1971. Se on 4-bittinen ja koostuu 2 300 transistorista.
Se on yksi kolmesta maailman ensimmäisestä kaupalliseen käyttöön tehdystä yhdelle piisirulle integroidusta mikroprosessorista. Kolme suoritinta julkaistiin lähes samaan aikaan: Texas Instrumentsin TMS 1000, Garrett AiResearchin MP944 (F-14 Tomcat hävittäjän CADC) ja Intelin 4004. Nykyisin siruilla voi joidenkin mielestä olla keräilyarvoa tuhatkin dollaria.
15. marraskuuta 2006 Intel julkaisi suorittimen 35. juhlavuoden kunniaksi prosessoria koskevaa teknistä materiaalia, kuten valmistuskaaviot.
Historia

Busicomin Masatoshi Shima halusi tietokoneistetun laskimen toimistokäyttöön ja ehdotti Intelille kahdeksan mikropiirin järjestelmää. Kolme piiriä olisi rajapinta oheislaitteisiin, kuten näppäimistöön ja tulostimeen, yksi piiri tietojen tallentamiseen, yksi piiri ohjelmakoodin tallettamiseen ja kaksi piiriä, jotka yhdessä muodostaisivat suorittimen.
Intelin Ted Hoff oli huolissaan, että Intelillä olisi vaikeuksia tuottaa niin monta piiriä, ja ehdotti piirimäärän puolittamista. Hoffin ehdotuksessa oli 256-tavun muistipiiri ohjelmakoodille (malli 4001), 40 tavun muistipiiri datalle (4002), oheislaitepiiri (4003) ja yksi suoritinpiiri (4004). Piirit yhdessä muodostivat neljäbittisen MCS-4-järjestelmän. Hoff otti mukaan Intelin Stanley Mazorin piirin määrittelyyn ja tuotantoaikataulun suunnitteluun. Busicom oli kiinnostunut, ja sopimus syntyi helmikuussa 1970. Tavoite oli, että Shima palaisi tarkistamaan edistymisen huhtikuussa 1970 ja että piirit laitettaisiin tuotantoon porrastetusti heinäkuusta lokakuuhun 1970.
Projekti jäi jumiin Intelillä koska Hoff ja Mazor eivät olleet piirien suunnittelijoita. Intelillä ei myöskään ollut ketään sopivaa, sillä yhtiö oli keskittynyt muistipiireihin. Yhtiöön palkattiin Frederico Faggin. Faggin oli aiemmin rakentanut tietokoneen tyhjästä Olivetille ja oli sitten siirtynyt Fairchild Semiconductorille. Kun Faggin aloitti Intelillä huhtikuussa 1970, aikaa oli puoli vuotta suunnitella sovitut neljä piiriä. Alkuperäinen aikataulu oli laadittu muistipiirien suunnittelun mukaisesti. Niissä on paljon toistuvia elementtejä, kun taas suorittimet vaativat monimutkaista ja vaihtelevaa logiikkaa. Shima saapui tarkistamaan projektin tilannetta muutama päivä Fagginin aloittamisen jälkeen ja oli vihainen, koska projektia ei ollut aloitettu. Shima jäi auttamaan suunnittelussa, ja Faggin aloitti piirien kehittämisen järjestyksessä: 4001 ROM-piiri, 4003 oheislaitepiiri, 4002 RAM-piiri ja viimeiseksi 4004 suoritin. Busicomilla oli toimiva MCS-4 piirisarja maaliskuussa 1971.
Piirisarjan suunnitelma oli Busicomin yksinoikeus, mutta Intelin pyynnöstä ja kustannuksien pienenemisen ansiosta Busicom antoi Intelille luvan piirin myymiseen. Intel aloitti mainostamisen marraskuussa 1971. Busicom myi yli satatuhatta laskinta, joissa oli 4004, ja hyväksyi 60 000 dollarin kertamaksun Inteliltä yksinoikeudesta 4004:n suunnitelmaan.
Intel palkkasi Shiman suunnittelemaan 8-bittisen Intel 8080:n. Faggin ja Ralph Ungerman lähtivät Inteliltä ja perustivat Zilogin vuonna 1974. Shima siirtyi Zilogille ja Faggin, Ungerman ja Shima kehittivät yhdessä Zilog Z80 -mikroprosessorin.
Tekniset tiedot

Kellotaajuus enimmillään 740 kHz
2 300 transistoria
Harvard-arkkitehtuuri, muisti ja ohjelmakoodi fyysisesti erillisiä. Toisin kuin useimmissa Harvard-arkkitehtuurin prosessoreissa 4004:ssä on kuitenkin vain yksi 4-bittinen multipleksoitu väylä.
12-bittiset muistiosoitteet, jotka mahdollistavat 4 kilotavun muistin käytön
16 4-bittistä rekisteriä
Käskykanta koostuu 46 käskystä (41 8-bittistä käskyä ja 5 16-bittistä käskyä)